বাজারে এসে গেছে এবিটিএ এবং এসটিইএ-র টেস্ট পেপার। বিক্রিও প্রচুর। সোমবার প্রকাশিত হল মধ্যশিক্ষা পর্ষদের বিনামূল্যের টেস্ট পেপার। কিন্তু দু-দুটো টেস্ট পেপারের বিক্রি শুরুর পর, পর্ষদের বিনামূল্যের টেস্ট পেপারের চাহিদা থাকবে কি? এনিয়ে সংশয় থেকেই যাচ্ছে।
 ওয়েব ডেস্ক: বাজারে এসে গেছে এবিটিএ এবং এসটিইএ-র টেস্ট পেপার। বিক্রিও প্রচুর। সোমবার প্রকাশিত হল মধ্যশিক্ষা পর্ষদের বিনামূল্যের টেস্ট পেপার। কিন্তু দু-দুটো টেস্ট পেপারের বিক্রি শুরুর পর, পর্ষদের বিনামূল্যের টেস্ট পেপারের চাহিদা থাকবে কি? এনিয়ে সংশয় থেকেই যাচ্ছে। গত বছর টেস্ট পেপার ছাপিয়ে বিপুল লোকসানের মুখে পড়তে হয়েছিল মধ্যশিক্ষা পর্ষদকে। অভিযোগ, বিক্রিই হয়নি কয়েক হাজার টেস্ট পেপার। এবছর মুখ্যমন্ত্রী আগেই ঘোষণা করেছেন, বিনামূল্যে সব মাধ্যমিক পরীক্ষার্থীকে টেস্ট পেপার দেওয়া হবে। ফলে টেস্ট পেপার সংকলনের দায়িত্বে মধ্যশিক্ষা পর্ষদ থাকলেও তা ছাপানোর খরচ দিয়েছে শিক্ষা দফতর। সোমবার সেই টেস্ট পেপারেরই উদ্বোধন করলেন শিক্ষামন্ত্রী। অন্য দুটি সংস্থার প্রকাশিত টেস্ট পেপার ইতিমধ্যেই বাজেরে এসে গেছে। এ মাসের ১৮ তারিখের মধ্যে সব জেলায় টেস্ট পেপার বিলি শেষ হবে বলে দাবি করেছে মধ্যশিক্ষা পর্ষদ। তবে বিনামূল্যে টেস্ট পেপার সরবরাহের সিদ্ধান্ত সঠিক সময়ে কার্যকর করা হল কিনা, সেনিয়ে প্রশ্ন থেকেই যাচ্ছে।